**Područje rada:** Zdravstvo i socijalna skrb

**Zanimanje:** Medicinska sestra / tehničar opće njege

**Godina trajanja:** 5 godina

**Što rade medicinski tehničari / sestre?**

Medicinski tehničari/ sestre pomažu pri liječenju i njegovanju bolesnih i drugih osoba kojima je potrebna zdravstvena pomoć i njega te rade na unapređivanju i jačanju zdravlja i spriječavanju bolesti. Osnovni poslovi uključuju organizaciju i provedbu rada s pacijentima i štićenicima, provođenje određenih dijagnostičkih i terapijskih postupaka, njegu pacijenata i štićenika, davanje uputa, vođenje dokumentacije i slično. Poslovi i zadaće medicinskih tehničara / sestara ovise o radnom mjestu i području, odnosno o vrsti odjela na kojem radi (interna medicina, kirurgija, pedijatrija, psihijatrija i ostalo). Osim navedenog, medicinski tehničari / sestre sudjeluju u spriječavanju širenja infekcija te provođenju postupaka za spriječavanje bolničkih infekcija. Naposljetku, vode brigu o poslovnim, kadrovskim i materijalnim uvjetima, organiziraju nabavku i uporabu pomoćnih sredstava i materijala, nadziru trošenje lijekova, osposobljavaju pomoćno medicinsko osoblje, nadziru njihov rad i drugo.

**Što se uči i radi u ovome programu?**

Program za zanimanje medicinske sestre / tehničara traje pet godina, a obuhvaća općeobrazovne nastavne predmete koji se podučavaju u prve dvije godine te opsežan niz strukovnih predmeta koji se podučavaju sljedeće tri godine. Uz obvezne predmete, učenici će polagati i izborne predmete te odrađivati praksu odnosno zdravstvene vježbe.

Cilj ovoga programa je osposobiti učenike za:

* izvođenje medicinsko - tehničkih zahvata,
* suradnja s liječnikom kod dijagnostičkih i terapeutskih zahvata,
* razumjevanje osnovnih bioloških, patofizioloških i psihičkih procesa u organizmu i osobitosti kod bolesti svih sustava,
* rad na zaštiti i unapređivanju zdravlja,
* provođenje zdravstvenog odgoja u svakom segmentu rada,
* realizaciju hitnih medicinskih postupaka,
* vođenje dokumentacije,
* razvijati kod učenika profesionalnu svijest i odgovornost, te preduzimati mjere za unapređenje i očuvanje zdravlja,
* čuvanje profesionalne tajne,
* razvijanje vještina komuniciranja s bolesnikom (štićenikom) , kao i komuniciranja u sklopu stručnog tima.

Srednja škola Pakrac sadrži tri vrhunski opremljena praktikuma za medicinsku struku, modernu knjižnicu te prostrane i prikladne prostorije za društveni život učenika. Ovim uvjetima omogućuje se kvalitetan odgojno – obrazovni rad sa učenicima, kako u redovnoj nastavi tako i u vannastavnim aktivnostima.

Obimnost ovoga programa te stručnost i predanost svih provoditelja omogućuju učenicima dobru pripremu za pisanje i obranu završnog rada, ali i polaganje državne mature ukoliko učenik želi nastaviti svoje obrazovanje.

**Koji su uvjeti za obavljanje posla?**

Medicinski tehničari trebaju biti dobrog općeg psihofizičkog stanja i izdržljivosti, otporni na stres, empatični i razvijenih komunikacijskih vještina. U radu moraju biti temeljiti, pouzdani, brzi i sabrani pri donošenju odluka, kreativni u rješavanju problema i emotivno stabilni. Moraju imati human odnos prema bolesnicima i interes za rad s ljudima kojima je potrebna medicinska pomoć.

**Nastavni program**

U nastavku teksta slijedi popis nastavnih predmeta koje će učenik slušati i polagati kroz školovanje.

T – teorija V – vježbe

|  |  |  |  |  |  |
| --- | --- | --- | --- | --- | --- |
| OPĆEOBRAZOVNI DIO | | | | | |
| R. br. | NASTAVNI PREDMET | RAZRED | | | |
| I | | II | |
| SATI TJEDNO | | | |
| T | V | T | V |
| 1. | Hrvatski jezik | 5 | - | 5 | - |
| 2. | Strani jezik | 3 | - | 3 | - |
| 3. | Latinski jezik | 2 | - | 2 | - |
| 4. | Matematika | 3 | - | 3 | - |
| 5. | Kemija | 2 | - | 2 | - |
| 6. | Biologija | 3 | - | 2 | - |
| 7. | Fizika | 2 | - | 2 | - |
| 8. | Povijest | 2 | - | 2 | - |
| 9. | Geografija | 2 | - | 2 | - |
| 10. | Tjelesna i zdravstvena kultura | - | 2 | - | 2 |
| 11. | Informatika | 1 | - | - | 2 |
| 12. | Etika / vjeronauk | 2 | - | 2 | - |
| 13. | Izborni predmet | 2 | - | 2 | - |

|  |  |  |  |  |  |  |  |
| --- | --- | --- | --- | --- | --- | --- | --- |
| STRUKOVNI DIO | | | | | | | |
| R. br. | NASTAVNI PREDMET | RAZRED | | | | | |
| III | | IV | | V | |
| SATI TJEDNO | | | | | |
| T | V | T | V | T | V |
| 1. | Sociologija | - | - | 1 | - | - | - |
| 2. | Psihologija | 2 | - | - | - | - | - |
| 3. | Načela poučavanja | 2 | - | - | - | - | - |
| 4. | Etika u sestrinstvu | 2 | 1 | - | - | - | - |
| 5. | Anatomija i fiziologija | 4 | - | - | - | - | - |
| 6. | Patologija | - | - | 2 | - | - | - |
| 7. | Bakteriologija, virologija i parazitologija | 2 | 1 | - | - | - | - |
| 8. | Biokemija | 2 | - | - | - | - | - |
| 9. | Biofizika | - | - | 1 | - | - | - |
| 10. | Radiologija | - | - | 1 | - | - | - |
| 11. | Farmakologija | - | - | 2 | - | - | - |
| 12. | Dijetetika | - | - | - | - | 2 | 1 |
| 13. | Socijalno i zdravstveno zakonodavstvo i pravni aspekti | - | - | 2 | - | - | - |
| 14. | Metodika zdravstvenog odgoja | - | - | - | - | 1 | 2 |
| 15. | Načela administracije | - | - | 1 | - | - | - |
| 16. | Higijena – preventivna medicina | - | - | 3 | 1 | - | - |
| 17. | Opća načela zdravlja i njege | 2 | 1 | - | - | - | - |
| 18. | Zdravstvena njega – opća | 2 | 6 | - | - | - | - |
| 19. | Zdravstvena njega - specijalna | - | - | 2 | 4 | - | 2 |
| 20. | Zdravstvena njega kirurških bolesnika - opća | - | - | 2 | 4 | - | - |
| 21. | Zdravstvena njega kirurških bolesnika - specijalna | - | - | - | - | 1 | 7 |
| 22. | Zdravstvena njega majke | - | - | - | - | 1 | 4 |
| 23. | Zdravstvena njega zdravog djeteta i adolescenta | 1 | 4 | - | - | - | - |
| 24. | Zdravstvena njega bolesnog djeteta i adolescenta | - | - | 1 | 3 | - | - |
| 25. | Zdravstvena njega – zaštita mentalnog zdravlja | - | - | 1 | 1 | - | - |
| 26. | Zdravstvena njega psihijatrijskih bolesnika | - | - | - | - | 1 | 3 |
| 27. | Zdravstvena njega starijih osoba | - | - | - | - | 1 | 3 |
| 28. | Zdravstvena njega u kući | - | - | - | - | 1 | 3 |
| IZBORNI PREDMET | | | | | | | |
| 29. | Profesionalna komunikacija u sestrinstvu | 1 | 2 | - | - | - | - |
| 30. | Hrvatski znakovni govor | 1 | 2 | - | - | - | - |
| 31. | Osnove fizikalne i radne terapije | 1 | 2 | - | - | - | - |
| 32. | Medicinska sestra u primarnoj zdravstvenoj zaštiti | - | - | 1 | 2 | - | - |
| 33. | Hitni medicinski postupci | - | - | 1 | 2 | - | - |
| 34. | Kronične rane | - | - | 1 | 2 | - | - |
| 35. | Instrumentiranje | - | - | - | - | - | 2 |
| 36. | Vještine medicinske sestre / tehničara u gipsaonici | - | - | - | - | - | 2 |
| 37. | Intenzivna zdravstvena njega | - | - | - | - | - | 2 |
| 38. | Sestrinska skrb u jedinici za dijalizu | - | - | - | - | - | 2 |
| **ZDRAVSTVENE VJEŽBE (ukupno godišnje)** | | - | - | - | - | - | 240 |